Pandudukan Japang di wilayah Hindia Balando

Maso panjajahan Japang di Nusantara nan pado wakatu itu masih banamo Hindia Belanda dimulai pado taun 1942 jo taakhiri pado tanggal 17 Agustus 1945, sairing jo Proklamasi Kamardekaan Indonesia dek Soekarno jo M. Hatta.
Pado bulan Mei 1940, pado awal Parang Dunia II, Balando bakaduduaki dek Jerman Nazi. Hindia Balando mangumumkan kaädaan siago sarayo mangaliahkan ekspor untuak Kakaisaran Jopang ka Amerika Sarikat jo Inggirih. Negosiasi jo Jopang nan batujuan untuak mangamankan pasadioan bahan baka pasawat gagal pado Juni 1941, dan Jopang mamulai panaklukan hampir sadonyo wilayah Asia Tanggaro pado bulan Desember di taun nan samo.
Pado bulan nan samo, faksi dari Sumatera manarimo bantuan Japang untuak malakukan revolusi terhadap pamarintahan Balando. Pasukan Balando nan tarakhir dikalahkan Japang pado Maret 1942. Pangalaman panduduak nan dikuasai dek Japang babeda-beda, tergantung pado tampek tingga urang jo status sosialnyo. Untuak urang-urang nan tingga di daerah nan dianggap penting dalam parang, inyo banyak dianiayo, mampunyoi karajo-karajo budak seks, dipanjaro jo dihukum mati, jo kajahatan parang lainnyo. Urang Balando jo campuran Indonesia-Belanda marupokan sasaran dalam panjajahan Japang.
Salamo maso panjajahan, Japang juo mambantuak badan pasiapan kamardekaan, iolah BPUPKI (Badan Pancari Usaha-usaha Persiapan Kamardekaan Indonesia) atau 独立準備調査会 (Dokuritsu junbi chōsa-kai) dalam bahaso Japang. Badan iko batugas untuak mambantuak pasiapan-pasiapan pra-kemerdekaanjo mambuek dasar nagara. Satalah itu digantikan dek PPKI atau (独立準備委員会, Dokuritsu Junbi Iinkai) nan tugasnyo untuak manyiapkan kamardekaan.
Pado bulan Oktober 1941, Jenderal Hideki Tojo manggantikan Konoe Fumimaro sabagai Perdana Menteri Japang. Sabananyo, sampai akhia taun 1940, pamimpin militer Tambelang indak maraso nak malawan babarapo nagara sakaligus, tapi sajak tangah taun 1941, inyo mangarati kalau Amerika Serikat, Inggirih, jo Balando harus ditangani sacaro basamo-samo jikok inyo ingin mandapekan sumber daya alam di Asia Tenggara. Salain itu, Amerika mamulai embargo minyak bumi nan sangaik paralu untuak industri di Japang jo untuak tujuan parang.
Laksamana Isoroku Yamamoto, Kapalo Angkatan Laut Japang, mangambang strategi parang nan sangaik berani, iyolah mangerahkan samantaro kakuatan armadonyo untuak duo operasi gadang. Samantaro potensi Angkatan Laut Japang tamasuak anam kapa induak (pangangkuik pasawat tempur), 10 kapa parang, 18 kapa panjalajah barek, 20 kapa panjalajah ringan, 4 kapa pengangkuik paralatan, 112 kapa parusak, 65 kapa selam jo 2.274 kapa tempur. Kakuatan partamo, iyolah anam kapa induak, duo kapa parang, 11 kapa parusak, sarato labiah dari 1.400 pasawat tempur, ka mambuek serangan indak disangko-sangko pado pangkalan Armada Pasifik Amerika Serikat di Pearl Harbor di pulau Hawaii, pado tanggal 7 Desember 1941. Pasukan kaduo, siso kakuatan Angkatan Laut nan ado di inyo, manolong Angkatan Darat dalam Operasi Selatan, iyolah serangan ka Filipina jo Malaya/Singapura, nan ka dilanjuikan ka Jawa. Kakuatan nan ditugaskan ka Asia Tenggara adolah 11 Divisi Infantri nan didukuang dek tujuah resimen tank sarato 795 pesawat tempur. Kasadonyo operasi iko direncanakan untuak salasai dalam 150 hari. Admiral Chuichi Nagumo mamimpin armada nan ditugaskan untuak malawan Pearl Harbor.
Pado Pagi 7 Desember 1941, 360 pasawat nan tadiri dari pambom pambaok torpedo sarato babarapo pesawat tempur dibarangkekan dalam duo gelombang. Pamboman Pearl Harbor iko maancuakan 188 pesawat jo marusak delapan kapa parang Angkatan Laut Amerika Serikat. Salamo duo jam pamboman, 2.402 urang Amerika mati jo 1.283 urang lainnyo luko-luko. Tapi tigo kapa induak Amerika salamaik, dek karano pado wakatu itu inyo indak barado di Pearl Harbor.
Pado 8 Desember 1941, Kongres Amerika Serikat manyatokan parang tahadok Japang. Tigo ari lapeh tu, Jerman manyatokan parang ka Amerika Serikat. Kondisi iko mambuek Amerika Serikat bagabung jo pasukan Sekutu jo talibaik dalam patempuran di Eropa jo Asia Pasifik.
Parang Pasifik iko bapangaruh gadang pado gerakan kamardekaan nagara-nagara di Asia Timur, tamasuak Indonesia. Tujuan Japang malawan jo mandudukiHindia Belanda adolah untuak manguasoi sumber-sumber alam, tarutamo minyak bumi, untuak mandukuang potensi parang Japang sarato mandukuang industrinyo. Jawa dirancang sabagai pusat panyadioan untuak sado operasi militer di Asia Tenggara, jo Sumatera sabagai sumber minyak utamo.
Sajak mulo datang ka Indonesia pado taun 1942 hinggo malenggang kalua Indonesia pado taun 1945, Japang banyak maproduksi pilem-pilem propaganda. Pado maso itu, banyak urang Indonesia nan ta-afek. Talabiah, inyo mampunyoi samangaik anti-sekutu-- nan tamasuak pulo jo Belanda-- nan lah lamo manjalajah Indonesia.
Kutiko sekutu-sekutu inyo masuak Indonesia, pilem-pilem propaganda produksi Japang ko diambiak. Pado bulan Agustus 2020, Nederlandsch Instituut voor Beeld en Geluid mangaluakan pilem-pilem propaganda Japang hasia sitaan sekutu nan diproduksi salamo Perang Pasifik wakatu Hindia-Belanda diduduki dek Jepang ka Wikimedia Commons.
Barikuik adolah babarapo film propaganda Japang nan alah tasadio di Wikimedia Commons:
Pado Maret 1942, pasukan sekutu di Jawa dikatokan dek mata-mata baso sabuah pasukan Japang nan jumlahnyo 250.000 barado dakek Bandung, samantaro kasadonyo kakuatannyo hanyo sapersapuluh dari jumlahnyo. Informasi nan kaliru tu mungkin marupokan sabagian dari alasan mangapo sekutu manyarah di Jawa.
Balando mangaluwakan urang-urang Komunis nan ditahan di kampuang-kampuang tahanan di Hindia Balando, babarapo dari inyo sajak 1926, ka kampuang-kampuang tahanan di Australia pado wakatu tibonyo Japang.
Pado 9 Maret 1942, Gubernur Jenderal Jonkheer Tjarda van Starkenborgh Stachouwer jo Lt. Jenderal Hein ter Poorten, Panglima Tatinggi Tentara India-Balando datang ka Kaalijati untuk dimulai parundiangan antaro Pamarentah Hindia Balando jo pihak tentara Japang nan dipimpin sacaro langsung dek Lt.J. Imamura. Imamura manyatokan baso Balando harus manandotangani penyataan manyerah dak syarat. Lt. Jenderal ter Poorten, untuak wakili Gubernur Jenderal, manandotangani pernyataan pasrahannyo nan indak ado syaratnyo tu. Jadi sacaro de facto jo de jure, sadonyo wilayah bekas Hindia Balando sajak itu ado di bawah kakuwasoan jo administrasi Japang. Hari itu juo, pado tanggal 9 Maret Jenderal Hein ter Poorten mamarentahi ka sadonyo tantara Hindia Balando untuak juo manyarahkan diri ka balatentara Kakaisaran Japang.
Para panguwaso nan lain, sacapeknyo malarikan diri. Dr. Hubertus Johannes van Mook, Wakil Gubernur Jenderal untuak Hindia Balando timur, Dr. Charles Olke van der Plas, Gubernur Jawa Timur, malapeh ka Australia. Jenderal Ludolf Hendrik van Oyen, saurang pejabat Angkatan Udaro Karajaan Belanda lari jo maninggakan bininyo di Bandung. Tentara KNIL nan ado sakitar 20.000 di Jawa nan indak sempat lari ka Australia ditangkok jo dipanjarokan dek tentara Japang. Urang Eropa lainnyo, sarato jo urang Amerika Serikat, diinternir. Banyak lai warga sipil nan di utuih baliak ka Eropa.
Sacaro resmi Japang alah mamarentah Indonesia sajak 8 Maret 1942, katiko Panglima Tatinggi Pamarintahan Hindia Belanda manyerah dak syarat di Kalijati, Subang. Japang indak banyak manamukan palawanan nan manandokan dapek manduduki Indonesia. Bahkan, urang Indonesia manyambuik datangnyo pasukan Jepang jo raso sanang, raso galak jo ditampuah dek karano ka malapehkan urang Indonesia dari balenggu panjajahan Balando.
Pado April 1942, sakitar 200 tentara Sekutu nan alah lari ka bukik-bukik di Jawa Timur jo taruih baparang, ditangkok dek Japang di bawah parentah Imamura. Inyo di angkek ka dalam kandang bambu, dibawok ka kereta api nan tabukak ka Surabaya, dibawokan ka lauik, sarato dibuwang ka ikan hiu, samantaro inyo masih di dalam kandang. Imamura dinyatokan basalah dek pangadilan militer Australia dek karano karusuhan iko sasudah parang.
Hanyo sajo pilihan nan ado di tangan Soekarno jo Hatta adolah pura-pura karajo samo jo Japang. Tujuan utamo, indak untuak manolong Japang, tapi untuak mandapek kamardekaan untuak Indonesia. Pado wakatu nan labiah, Belanda nan babaliak ka Indonesia ka mancubo untuak manyalahkan Soekarno sabagai kolaborator Japang untuak mandapek dukungan Inggris dalam mangadapi republik Indonesia nan baru tabentuk.
Sjahrir mamimpin gerakan bawah tanah dari rumah kakak padusinyo di Cipanas, dakek Bogor. Informasi iko acok jo sacaro taliti dibagikan dek Soekarno, nan mandapeknyo dari lingkaran dalam Japang, jo Sjahrir.
Pado mulonyo, propaganda Japang tadangah sarupo pabaikan dibandiangkan jo pamarintahan Balando. Sasudah itu, pasukan Japang mulai mancilok makanan jo manyarang urang untuak manjadi buruh paksa, sainggo pandangan urang Indonesia taradok inyo mulai babaliak.
Tigo kasalahan gadang dilakuan dek militer Japang kapado urang Indonesia:
Salain itu, Japang manahan banyak warga sipil Bealando di kamp tahanan dalam kondisi nan sangaik buruak, jo mampalakukan tahanan perang militer di Indonesia dalam kondisi nan buruak juo.
Tapi, kajahatan parang di tampek nan sangaik serius indak samo gadang jo apo nan dikarajokan di Cina atau Korea pado wakatu nan samo. Sajumlah komandan, misalnyo Jenderal Hitoshi Imamura di Jawa, sacaro tabukak dikritik di koran-koran Japang dek karano inyo sangaik lunak. Bahkan ado babarapo panglima Jepang nan maraso simpati jo gagasan kamardekaan Indonesia, dan nan bahkan maagiah dukungannyo kapado tokoh jo organisasi politik Indonesia, bahkan kapado Soekarno sandiri.